《沧州道上》
清代·严我斯

荒台斜日渺晴波，五垒城边一放歌。画角风声连渤海，片帆春色下滹沱。

宵来对酒黄云断，天际怀人白雁过。怅望南皮多胜概，故园归去未蹉跎。

作者简介：浙江归安人，字就思，一字存庵。康熙三年赐进士，官至礼部侍郎。年未满六十，即致仕归里，闭门谢客，以著述自娱，文章操行，为乡邦所重。有《尺五堂诗删》。